22. 7. 93 De Europæiske Fællesskabers Tidende Nr. L 179/23 KOMMISSIONENS BESLUTNING af 11. juni 1993 om en procedure i henhold til EØF-Traktatens artikel 85 (IV/32.150 — EBU/Eurovision) (Kun den engelske og den franske udgave er autentisk) (93/403/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning nr. 17 af 6. februar 1962, første forordning om anvendelse af bestemmelserne i Traktatens artikler 85 og 86 ('), senest ændret ved akten vedrørende Spaniens og Portugals tiltrædelse, særlig artikel 4, 6 og 8, under henvisning til Kommissionens beslutning af 5. december 1988 om at indlede en procedure i denne sag, under henvisning til den begæring om negativattest, subsidiært fritagelse i henhold til Traktatens artikel 85, stk. 3, som European Broadcasting Union indgav den 3. april 1989 vedrørende sine vedtægtsbestemmelser og andre regler for erhvervelse af tv-rettigheder til sportsar- rangementer, for udveksling af sportsprogrammer inden for Eurovision og for tredjemands kontraktmæssige adgang til sådanne programmer, efter offentliggørelse af en meddelelse i henhold til artikel 19, stk. 3, i forordning nr. 17 (?) vedrørende de anmeldte regler og det samarbejde, der er iværksat inden for Eurovision i henhold til disse regler, efter at have givet de deltagende virksomheder lejlighed til at udtale sig vedrørende Kommissionens planer om at meddele fritagelse, jf. artikel 19, stk. 3, i forordning nr. 17 samt Kommissionens forordning nr. 99/63/EØF af 25. juli 1963 om udtalelser i henhold til artikel 19, stk. 1 og 2, i Rådets forordning nr. 17 Ø), efter høring af Det Rådgivende Udvalg for Kartel- og Monopolspørgsmål, og () EFT nr. 13 af 21. 2. 1962, s. 204/62. () EFT nr. C 251 af 5. 10. 1990, s. 2. () EFT nr. 127 af 20. 8. 1963, s. 2268/63. ud fra følgende betragtninger : (1) 2 3 I. SAGSFREMSTILLING Den 3. april 1989 anmeldte European Broadcasting Union (EBU) sine vedtægtsbestemmelser og andre regler for erhvervelse af tv-rettigheder til sportsar- rangementer, for udveksling af sportsprogrammer inden for Eurovision og for tredjemands kontrakt- mæssige adgang til sådanne programmer (EBU- standardkontrakt for erhvervelse af eurovisionsret- tigheder til et sportsarrangement, regler for deling af transmissionsrettigheder i henhold til eurovi- sionsaftaler om sportsprogrammer (og regler i tilknytning hertil), regler for anvendelse af eurovi- sionssignalet og for underlicenser til selskaber, der ikke er medlemmer). I forbindelse med anmel- delsen anmodede EBU om negativattest, subsidiært fritagelse i henhold til EØF-Traktatens artikel 85, stk. 3. A. EBU EBU er en sammenslutning af radio- og tv-selska- ber, som blev oprettet i 1950 og har hovedkvarter i Genéve. Sammenslutningen, der ikke har noget kommercielt sigte, har følgende hovedformål : den skal bistå sine aktive medlemmer med at tjene offentlighedens interesser på den bedst mulige måde, varetage og forsvare medlemmernes inte- resser på alle områder og bistå dem i forhandlinger af enhver art eller, på deres anmodning, forhandle på deres vegne ; desuden skal den fremme samar- bejdet mellem medlemmerne indbyrdes og mellem disse og andre radio- og tv-selskaber eller grupper af sådanne selskaber og navnlig fremme udveksling af radio- og tv-programmer på enhver tænkelig måde ; endelig skal den træffe foranstaltninger til fremme af radio- og tv-udsendelser under alle former. Radio- og tv-selskaber eller grupper af sådanne selskaber, der i et land inden for det europæiske transmissionsområde sender et program af national karakter og af national betydning, kan blive aktive medlemmer af EBU. De skal også have pligt til at være landsdækkende og reelt dække en betydelig del af den nationale befolkning, samtidig med at de